|  |
| --- |
| Michael (Mike) E. Brown |
| **Michael E. Brown**

| Obxectos transneptunianos: 14 |
| --- |
| (50000) Quaoar | 4 de xuño de 2002 |
| (84719) 2002 VR | 3 de novembro de 2002 |
| (90377) Sedna | 14 de novembro de 2003 |
| (90482) Orcus | 17 de febreiro de 2004 |
| (119951) 2002 KX | 17 de maio de 2002 |
| (120178) 2003 OP | 6 de xullo de 2003 |
| (120347) 2004 SB | 22 de setembro de 2004 |
| (120348) 2004 TY | 3 de outubro de 2004 |
| (126154) 2001 YH | 18 de decembro de 2001 |
| (126155) 2001 YJ | 20 de decembro de 2001 |
| (136108) Haumea | 28 de decembro de 2004 |
| (136472) Makemake | 31 de marzo de 2005 |
| (136199) Eris | 8 de xaneiro de 2005 |
| (136199) Eris I Dysnomia | 10 de setembro de 2005 |
| Outros obxectos descubertos: |
| (87) Sylvia I Romulus | 18 de febreiro de 2001 |
|  |

 |

**Michael E. Brown**, nado o 5 de xuño de 1965 en Huntsville (Alabama), é un profesor do planetario astronómico do Instituto Tecnolóxico de California (Caltech) dende o 2003. Anteriormente foi profesor asociado de Caltech no 2002–2003 e profesor asistente, tamén en Caltech en 1997–2002.

Educación
---------

Brown graduouse no Instituto Virgil I. Grissom en 1983. Brown obtivo o A.B. en física na Universidade de Princeton en 1987. Logo fixo un máster e un doutoramento, en 1990 e 1994 respectivamente, na Universidade de California, Berkeley.

Descubertas
-----------

Brown é coñecido na comunidade científica polas súas pequisas de obxectos que orbitan o Sol. O seu equipo descubriu moitos dos obxectos transneptunianos (TNOs). Particularmente notables son Eris, o único TNO descuberto que é maior que Plutón, e é un dos planetas ananos que hai no Sistema Solar; 90377 Sedna, un planetoide; e 90482 Orcus.

Controversia sobre Haumea
-------------------------

*Artigo principal**:* Haumea (planeta anano).
Brown e o seu equipo tamén estiveron observando o planeta anano Haumea aproximadamente seis meses antes de que fora anunciada a súa descuberta por José Luis Ortiz Moreno e os seus compañeiros do Observatorio de Serra Nevada, en España. Brown acusou a Ortiz de fisgar no seus arquivos para levalo recoñecemento da descuberta de Haumea. O certo é que IPs radicadas no Instituto de Astrofísica de Andalucía (CSIC), onde Ortiz traballa, constan como titulares de correos electrónicos enviados por Ortiz e compañeiros. Isto ocorreu na semana anterior ao anuncio do descubrimento. Cando se lle preguntou por esta actividade el respondeu que a única razón era porque non anunciaban o obxecto, pois eles xa o tiñan identificado.

Brown pediulle á Unión Astronómica Internacional que lle acredite ao seu equipo o descubrimento de Haumea. Non obstante, Ortiz e compañeiros son os descubridores, mentres que a autoría do nome é de Brown. Ortiz prefería *Ataecina.*

Honores e galardóns
-------------------

Brown foi definido por *Time's* no 2006 como unha das cen persoas máis influentes. No 2007 recibiu o premio anual de Caltech, Feynman Prize. O asteroide 11714 Mikebrown, descuberto o 28 de abril de 1998, recibe o seu nome na súa honra.

Michael Brown formou persoas da astrofísica como poden ser Jean-Luc Margot, Chad Trujillo, e Marc Kuchner.

Vida persoal
------------

Brown casou con Diane Binney o 1 de marzo de 2003, con quen ten unha filla.

Notas
-----

1. 1 2  Brown, Michael. "Curriculum vitae". Consultado o 4 de marzo de 2010.
2. ↑  Brown, Michael. "The electronic trail". Consultado o 11 de marzo de 2010.
3. ↑  
Overbye, Dennis (2005-09-13). New York Times, ed. "One Find, Two Astronomers: An Ethical Brawl". Consultado o 2006-08-25.
4. ↑  Lemonick, Michael D. (2006-04-30). Time, ed. "Mike Brown: Pluto's Worst Nightmare". Arquivado dende o orixinal o 07 de xaneiro de 2010. Consultado o 2006-08-25.
5. ↑  JPL Small-Body Database Browser. Jet Propulsion Laboratory, ed. "11714 Mikebrown (1998 HQ51)" (online). Consultado o 2009-02-20.
6. ↑  Brown, Michael. "Mike and Diane's Fabulous Wedding Web Page". Consultado o 2006-08-25.
7. ↑  Brown, Michael. "Lilah Binney Brown". Consultado o 2006-08-25.

Véxase tamén
------------

### Outros artigos

* Haumea

### Ligazóns externas

* Brown's homepage *(en inglés)*
* Mike Brown's planets Brown's blog *(en inglés)*

|  |  |
| --- | --- |
| Control de autoridades | 
* Wd: Q298913
* WorldCat
* VIAF: 56047546
* BIBSYS: 11031797
* FAST: 1662578
* GND: 1023506793
* IMDb: nm3610426
* ISNI: 0000 0000 3625 4927
* LCCN: n2006094700
* MGP: 227188
* MR: 627983
* MusicBrainz: ID
* NDL: 001122947
* NNDB: 000116172
* NTA: 332371549
* ORCID: 0000-0002-8255-0545
* Scholar: 6Z9Fo7sAAAAJ
* Scopus: 57211828184
* SUDOC: 242545920
* TMDb: 199053

 |